eBook Executorul climateric de pe Gliesse - Roman Emanoel
Cartea Executorul climateric de pe Gliesse este un rezultat al imaginatiei, dar si al unor reflectii filosofice proprii asupra destinului persoanelor care aleg sa se conserve prin criogenie, exploatarii potentialului exoplanetelor si consecintelor posibile ale regenerarii organismelor umane intr-un viitor - sper eu - cat mai indepartat. Pentru ca rezolvarea problemei mortii prin stiinta si tehnologie va naste alte probleme de o complexitate si o gravitate mult mai mari. Astfel de probleme se vor regasi in deciziile si intamplarile neobisnuite prin care vor trece cei douasprezece condamnati la moarte din viitor care sunt protagonistii acestei povestiri. Executia lor se va realiza metodic, prin intermediul schimbarilor climaterice prin care urma sa treaca o planeta excentrica - schimbari determinate de miscarea sa de revolutie pe o orbita foarte eliptica. In plus, drama personajelor din carte exprima si anumite frici sau temeri comune oamenilor inca din perioada copilariei. Frica de inaltime, valul intunecat de apa pe care ni-l putem imagina cu teama ca va acoperi tot ceea ce ne inconjoara, tresarirea produsa de lumina si zgomotul unui fulger puternic in noapte ori spaima de a fi pur si simplu ridicati spre cer de o tornada - toate se regasesc in trairile personajelor acestei carti.